GiliGold/VAD_KnessetCorpus huggingface dataset:
נעמי בלומנטל: יתרה מזו, אני לא אתן לכם להשתיק אותי, ואני רוצה לומר לכם, אנחנו נראים כמו חונטה סגורה, מה שיכול לקרות זה שכל שלוש שנים ייבחר מישהו לרשות ממשלה כעבור שלוש שנים הוא יתפטר מעצמו, לא יפזר את הכנסת, מישהו אחר מאותה קליקה, רק מבין חברי כנסת יוכל להתמודד וכך ייצא שלעולם לא יוכל מישהו מהציבור הרחב להתמודד על רשות הממשלה.
סופה לנדבר: אני רוצה לדבר.
סאלח טריף: אני לא רוצה לאפשר לך לדבר, זו זכותי.
סאלח טריף: סגרתי את הרשימה.
סופה לנדבר: מדברים על הזכות להיבחר, מה עם הזכות לדבר?
סאלח טריף: אני מודה לכם שאתם מנהלים את הישיבה.
סאלח טריף: חבר הכנסת זנדברג, עם כל הכבוד לך, אני הודעתי על מועד ההצבעה.
סאלח טריף: אני מסביר לחברים ובראשם חבר הכנסת זנדברג שאני מעריך אותו, אם היית יושב בשקט היית שומע את היועץ המשפטי.
סאלח טריף: האם יש לך שאלה מסוימת ליועץ המשפטי?
סאלח טריף: אם היועץ מבקש להתייחס אני מייד מאפשר לו בלי לשאול בכלל, אם יש לך שאלה, תפנה אליו.
סאלח טריף: אם הוא היה רוצה לדבר, הייתי מייד נותן לו ללא ההנחיות שלך.
אליעזר זנדברג: העליתי טענה לגבי החוקיות של הפטור ברגע זה, לפני שהמליאה נפתחת בשתי הצעות חוק, שלפחות על פי המודפס בהן אמורות להיות מונחות היום על שולחן המליאה, והן למעשה טרם הונחו.
אליעזר זנדברג: יש שלוש הצעות, אחת של חבר הכנסת נסים זאב שהונחה אתמול, שתיים אמורות להיות מונחות היום בשעה 16:00, והשאלה אם בכלל הוועדה הזו מוסמכת לפטור מחובת הנחה לפני שההצעה הונחה ב- 16:00 במליאה, זו בעצם שאלה עקרונית.
סאלח טריף: אחת הונחה אתמול ושתיים יונחו היום.
סאלח טריף: השאלה ברורה.
צבי ענבר: כל מי שהיה בוועדה מתחילתה של כנסת זו יודע שהממשלה באה בבוקר לכאן בשעה 10:00 או 11:00 הניחה הצעת חוק, ואמרה, זו הצעת החוק שתונח, ואנחנו מבקשים שחרור מחובת הנחה.
צבי ענבר: הוועדה הזו עמדה על עיקרון אחד, שלנגד עיני חברי הוועדה יהיה אותו נוסח שיונח כדי שהוועדה תדע האם לתת או לא לתת.
צבי ענבר: ברור שהפטור חל אך ורק אם תונח ההצעה ולכשתונח.
צבי ענבר: לי נראה שהדרך הנכונה היא, במסגרת של ועדה שאינו קשור בהצעה מסוימת, שהוועדה תקבל החלטה לפי סעיף 147 לתקנון הכנסת, החלטה שתהיה טובה ותרשם בכוכבית ותחייב את כולם ותאמר האם יש צורך שהחוק קודם יונח על שולחן הכנסת או שדי בכך שיהיה מונח בפני חברי הוועדה.
צבי ענבר: דבר אחד ברור, אם הצעת החוק איננה מונחת בפי חברי הוועדה בוודאי שאסור לשחרר אותה, אם היא מונחת כל מה שפנו אלי, שוחררו.
סאלח טריף: אם יותר לי להוסיף, למען הפרוצדורה, אתמול בא שר התקשורת וביקש להניח הצעת חוק וביקש פטור מחובת הנחה.
סאלח טריף: אמרתי לו אתמול שאין בכוחי לעשות את זה בישיבה נוספת אתמול, והוא החליט שהוא לא מניח את זה, הוא לא הניח ולא עשינו פטור מחובת הנחה, וזה הנוהל שהיה בוועדה מאז ומתמיד כך שלא חרגנו ממנו, אני מקווה שבאת על סיפוקך, את דבריך אמרת באופן עקרוני, ואת הצבעתך אתה בוודאי יודע לעשות.
אליעזר זנדברג: הבקשה היא עדיין להתייעצות סיעתית.
סאלח טריף: שמעתי את זה ולכן לא הצבעתי בסוף הדיון כי נתתי לך זמן שלא ניצלת אותו.
סאלח טריף: קבעתי מתי מצביעים לאחר התייעצות סיעתית.
סאלח טריף: אתה יודע שהעניין הזה מונח על סדר יומה של הוועדה מאתמול וזה לא חדש לך ולמרות זאת, שיכולת להתייעץ עם כל סיעתך כולם ביחד או כל אחד בנפרד ולשבת אתם שעות רבות, וחשבתי שהעניין הזה לא היה נושא סודי בתקשורת אלא ידוע לכל.
סאלח טריף: היה לך מספיק זמן לעשות הכל ולמרות זאת ראית לנכון, זו זכותך, ולקחת את הצעד הזה.
סאלח טריף: אפשרתי לך רבע שעה לחשוב, שמעת את היועץ המשפטי ואם לא נחה דעתך, תביע אותה בהצבעה.
אליעזר זנדברג: למען הסדר הטוב, ההודעה על סדר היום פורסמה היום, הכלל קובע שצריכים לעשות הפסקה.
סאלח טריף: אתמול בערב העברנו לידיעת חברי הוועדה בדואר האלקטרוני את העניין הזה.
אליעזר זנדברג: אני לא קורא את ה e.m שלי בלילה.
סאלח טריף: אל תתווכח אתי הדיון בעניין הזה סגור.
סאלח טריף: קבלת תשובה ממני ומהיועץ, אני קורא לך לסדר, אל תפריע לי.
סאלח טריף: יש פה כללים מה אתה רוצה ממני.
אליעזר זנדברג: אני אלך להתייעץ ואתם תצביעו פה.
סאלח טריף: תעשה מה שאתה רוצה.
סאלח טריף: הצבעה בעוד 5 דקות, המשך דיון היה לצורך שמיעת היועץ המשפטי על פי בקשתו של חבר הכנסת זנדברג.
סאלח טריף: בתקווה שהפעם ביבי לא יעזוב אותנו לארצות הברית, מי בעד לאשר את הבקשה לפטור מחובת הנחה לפי בקשות של חבר הכנסת יאיר פרץ, נחום לנגנטל ונסים זאב:
נמנע: אושר הפטור מחובת הנחה של שלוש ההצעות של חברי הכנסת.
סאלח טריף: הצבעה על הרביזיה עוד דקה.
סאלח טריף: אפשר לחשוב שהרוב ישתנה, יש דקה לחברים לחשוב.
סאלח טריף: מי בעד לקיים רביזיה שירים את ידו.
נגד: הרביזיה בוטלה.
נגד: הפטור מחובת הנחה אושר.
סאלח טריף: יש הצבעות עכשיו רק על ערעורים, ביקשתי מחבר הכנסת ריבלין והוא הסכים לעניין הזה.
דוד אזולאי: אדוני היו"ר, אמרו לי היום ב- 15:00 והייתי היום ב- 15:00
סאלח טריף: היה משהו שבגללו כל סדר היום השתנה וזה לא בשליטתי לכן נעשה את זה מחר בבוקר.
סאלח טריף: חבר הכנסת חיים דרוקמן "הכחשת השואה על ידי רשות הפלשתינית", אני מבקש ממך לנמק.
משה גפני: מה עם סעיף 1?
סאלח טריף: בכוונה אני מתחיל עם זה, אני מבקש את סבלנותך.
חיים דרוקמן: אדוני היו"ר, אני חושב שבכל ביטוי של הכחשת שואה צריכה מדינת ישראל לפעול.
חיים דרוקמן: לאחרונה הייתה הכחשה על ידי היסטוריון פלשתיני בכיר שהחליט שהכל שקר, לא דכאו ולא אושוויץ, שאלה היו מקומות לחיטוי, הכחשת השואה.
חיים דרוקמן: אני תמה, איך שהחושים שלנו הפכו להיות קצת כהים לנושא השואה.
חיים דרוקמן: אני חושב שכל דבר שיש בו משום הכחשת השואה, צריך לבוא בעקבותיו ביטוי חזק מהכנסת.
נחום לנגנטל: בנשיאות חשנו שישנם דברים יותר דחופים.
שאול יהלום: יותר דחוף מהכחשת השואה?
סאלח טריף: חבר הכנסת יהלום, מה הנזיפה הזו?
נחום לנגנטל: חשבנו שהדבר הזה חשוב מאד אבל הייתה לנו בעיה שקיצצנו את מספר ההצעות לסדר השבוע לפחות מאשר חמש בגלל הסדר יום הדחוס של הכנסת.
נחום לנגנטל: זו הסיבה היחידה, לדעתי, שלא קבלנו את הצעתו של חבר הכנסת דרוקמן.
סאלח טריף: בנשיאות מאשרים חמש הצעות לסדר היום ולא היה באפשרותם לאשר יותר.
נחום לנגנטל: אושרו פחות בגלל המצב, בגלל הלחץ של הפריימריס.
סאלח טריף: זה מה שהיה, מי בעד ערעורו של חבר הכנסת דרוקמן?
סאלח טריף: חבר הכנסת יורי שטרן איננו כאן, ולכן הנושא שלו לא יידון.
סאלח טריף: חבר הכנסת אליעזר זנדברג בעניין "התפטרותו של ראש הממשלה ושובו של נתניהו לזירה הפוליטית"
סאלח טריף: אי אפשר כך, יש ערעורים, יש נוהל, אי אפשר לנהל כך דיון.
משה גפני: זו שאלה לסדר.
סאלח טריף: גם שאלה לסדר, זה הסדר.
סאלח טריף: יש לנו 9 הצעות בעניין הזה, אני אומר לכם במידה רבה של אחריות, לפני שאנחנו מצביעים, יש כאן כנסת שצריכה להתנהל ויש גבול.
שאול יהלום: 9 הצעות?
סאלח טריף: 9 הצעות באותו עניין.
סאלח טריף: זה הרב שיח הפוליטי נדוש ביותר בכל כלי התקשורת בכל דקה ובכל שעה.
שאול יהלום: מצד שני זה שתשעה חברי כנסת הגישו את ההצעות זה אומר משהו.
סאלח טריף: לסדר היום, אני הולך לשמוע את כל הערעורים ואחר כך להחליט מה אנחנו עושים בהצבעות.
אליעזר זנדברג: בדרך כלל ממסכמים את מספר חברי הכנסת, ואם מדובר בהצעות שהוגשו על ידי יותר מ- 61 חברים של סיעות, הופכים את זה לדיון בשבוע שלאחר מכן או באותו שבוע, דיון אישי של כולם.
אליעזר זנדברג: יכול להיות שזה המצב כאן ולא ספרו, אני לא יודע.
סאלח טריף: אני רואה כמה ערעורים יש לי, זה לפחות שעתיים.
נחום לנגנטל: אף אחד לא עולה.
סאלח טריף: כבר אישרנו ערעור אחד שזה ייקח כעשר דקות.
אלי בן-מנחם: חבר הכנסת לנגנטל, אתה מייצג את הנשיאות או שאתה נגדה, הוא תומך בכל הערעורים.
סאלח טריף: חברת הכנסת גלאון איננה, חבר הכנסת טיבי איננו, חבר הכנסת פריצקי בבקשה, נמק את הערעור שלך.
יוסף יצחק פריצקי: הנושא הזה הובא על ידי שלושה חברי כנסת.
יוסף יצחק פריצקי: גם על ידי חבר ליצמן.
יוסף יצחק פריצקי: הוא לא הגיש ערעור אבל הוא הגיש הצעה לסדר.
יוסף יצחק פריצקי: הנושא הזה חשוב בצורה בלתי רגילה.
שאול יהלום: מה הוא חשוב?
סאלח טריף: תאמר מה הדחיפות של הבקשה.
יוסף יצחק פריצקי: הדבר הזה הוא בראש סדר היום של האנשים בישוב הזה.
יוסף יצחק פריצקי: לפני שהתחילו המהומות, אנשים אמרו תביאו את זה לכנסת, בואו נקיים דיון, תנו להם לשמוע מה שקורה, נעביר את זה לוועדה, ונראה שהכנסת מטפלת בנושא שהוא אקוטי למקום מסוים.
סאלח טריף: לפי הגדרת הנושא הוא מבטל את הדחיפות של העניין, חבר הכנסת פריצקי יש לך סיבה טובה להצעה רגילה לסדר היום, ואתה יודע שזה סוף המושב וחבל על הזמן.
נחום לנגנטל: אני רוצה להסביר למה לא.
סאלח טריף: אין צורך זה ברור מאליו.
סאלח טריף: אליהו סוויסה הסמיך את יאיר פרץ לנמק במקומו.
אליעזר זנדברג: אתה קובע הסמכות?
סאלח טריף: הוא בא אלי לפני שיצא, נתן לי מכתב ואמר שחבר הכנסת פרץ ימלא את מקומו.
שאול יהלום: זה מוכר?
סאלח טריף: זה מקובל, חבר הכנסת זנדברג תמיד יש לך טענות, זה כלל שנהוג פה.
אליעזר זנדברג: אין לי טענה להפך אני מכבד את זה, ואשתמש בזה.
דוד אזולאי: אריה דרעי היה צריך לצאת השבת לחופשה, הוא הגיש את בקשתו בכתב לפי דרישת השב"ס, למרות הכל התעמרו בו ולא נתנו לו לצאת.
דוד אזולאי: הנושא הזה מאד חשוב על מנת שהשב"ס יידע שאי אפשר להתעלל באסירים ובמיוחד שכשמבקשים מראש, תגיש בקשה, יש הבטחה שהוא ייצא לשבת וברגע האחרון דוחים את זה.
דוד אזולאי: אם לא יקיימו את הדיון הזה השבוע...
שאול יהלום: מתי השבת הזו?
דוד אזולאי: היא עברה.
דוד אזולאי: על מנת שהדברים האלה לא יחזרו על עצמם.
סאלח טריף: יש בר מצווה נוספת?
דוד אזולאי: לכן אני מבקש לקבל את הערעור ולהעלות את הנושא לדיון על סדר היום.
נחום לנגנטל: אני רוצה לומר לגבי שלושת הדברים הקודמים, כל אחד משפט אחד.
נחום לנגנטל: לגבי הנושא של אריה דרעי, חשבנו שהנושא חשוב, הוא לא דחוף משום שהבר-מצווה כבר עברה.
נחום לנגנטל: אנחנו חושבים שבמסגרת הזו זה יכול להיות או שאילתה לשר שהוא ישיב על זה, או אפילו שאילתה על דף, שהיו"ר הסכים לתת את זה, יכול להיות גם בוועדה של אדוני שהציע את ההצעה הזו, לכן לא חשבנו שזה צריך להיות דחוף לדיון במליאה.
סאלח טריף: חבר הכנסת אזולאי, שאילתה בעל פה שהיו"ר מסכים לה מהיום למחר היא בהחלט כלי חשוב יותר מזה.
דוד אזולאי: אנחנו יוצאים לפגרה עוד מעט, מתי אפשר להעלות את זה?
דוד אזולאי: אני מבקש להביא את זה להצבעה.
שאול יהלום: אם הוא נותן לך אישור על שאילתה בעל פה.
סאלח טריף: מחר הממשלה תשיב עליה.
נחום לנגנטל: שישאל את זה מחר והשר יהיה חייב לתת לך תשובה מחר.
דוד אזולאי: מחר השר לא נמצא הוא לא יכול לענות לי.
סאלח טריף: מימלא מחר יהיה דיון
נחום לנגנטל: לגבי הנושא של בית ספר חרדי הפועל ביישוב קדימה.
נחום לנגנטל: חשבנו שכל נושא הוא חשוב, כל דבר אפשר לבוא ולהגיד שהוא הכי חשוב בעולם, חשבנו שהנושא הזה ראוי שאם באמת הוא כל כך דחוף וחשוב, שידונו בו בוועדת החינוך או בהצעה רגילה.
סאלח טריף: חבר הכנסת גמליאל איננו כאן, חבר הכנסת יצחק גאגולה " התעלמות מהתחייבות לסלול את הכביש מירושלים לביתר דרך מושב אורה" מה חדש?
יצחק גאגולה: לאור זריקות האבנים שאנחנו עדים להם בדרך לבית"ר בחודשיים האחרונים, ומיום ליום המצב רק מחמיר.
יצחק גאגולה: בשנת 1992, ראש הממשלה דאז יצחק רבין ז"ל הוביל כביש נוסף לבית"ר, חוץ מכביש המנהרה, כביש נוסף שממנו אין סיכון לנוסעים.
יצחק גאגולה: עד היום לא אנחנו לא רואים התקדמות בנושא הזה.
יצחק גאגולה: לאור ההתפתחויות באחרונות בחודשיים האחרונים, פשוט רציתי להעלות את הנושא לסדר היום כדי לזרז את סלילת הכביש החדש כדי שהתושבים שם לא יסבלו.
סאלח טריף: היות והנושא הזה יישאר נושא דחוף גם בשבוע הבא, תגיש את זה בשבוע הבא.
יצחק גאגולה: בשבוע הבא לא יהיה.
סאלח טריף: בשבוע הזה יש גבול למה שנוכל לדחוס בכנסת.
סאלח טריף: אני חושב שהנושא של אליהו סוויסה יותר חשוב לעניות דעתי, אני מציע לך להגיש בשבוע הבא.
יצחק גאגולה: למען אריה דרעי אני מוכן לעשות זאת.
סאלח טריף: חבר הכנסת משולם נהרי כנ"ל?
משולם נהרי: לא, אני לא יורד מזה.
משולם נהרי: אדוני היו"ר, אני רוצה לדבר על תופעה מדאיגה בקרב ילדים ובני נוער.
סאלח טריף: תופעה זה לא מספיק דחוף.
משולם נהרי: אנחנו מדברים על הימורים, ואנחנו מדברים על סמים, ואנחנו מדברים על כל מיני דברים כאלה.
סאלח טריף: לדאבוננו זה דבר מתמשך.
משולם נהרי: אני רוצה להתייחס בעיקר לא רק למה שכתוב בעיתון, שבגלל סגירת הקזינו ביריחו הנושא צובר תאוצה ובני נוער בגיל 14 מהמרים בארץ.
משולם נהרי: אני רוצה להתייחס לדבריו של דר' יצחק קדמן, מנכ"ל המועצה הלאומית לשלום הילד, הוא אומר שזה דבר חמור.
סאלח טריף: אין צורך בדיון, אתה צריך להסביר את אלמנט הדחיפות.
משולם נהרי: אנחנו מדברים על הדבר היקר לנו מכל, אם הילדים מגיעים למצב כזה ואנחנו עוברים לסדר היום, אם זה לא דחוף, אז מה כן דחוף?
משולם נהרי: אני לא חושב שיש דבר יותר דחוף מאשר להציל את הילדים, לקיים דיון לא היום ולא מחר, אלא אתמול! על הילדים הללו שמתדרדרים להימורים.
משולם נהרי: ילדים בגיל 8 לדברי יצחק קדמן, זה לא דבר חדש, זה דבר שקורה בארץ והמשטרה לא אוכפת את החוק בנושא הזה.
משולם נהרי: אי אפשר להפקיר ילדים, אי אפשר להגיד על ילדים שזה לא חשוב ולהניח את זה בצד.
משולם נהרי: אני חושב שנושא של ילדים הוא קודם לכל דבר אחר, זה הדבר היקר לנו ואני חושב שזה דחוף ביותר.
נחום לנגנטל: זו תופעה, כל תופעה במהותה, לדאבוני הרב מאד, גם בשבוע הבא, וגם אם זה יעלה היום לסדר היום במליאה, בשבוע הבא אני חושב שעדיין בני ה- 14 יהמרו בבתי ההימורים בירושלים.
נחום לנגנטל: לכן זו לא הצעה דחופה.
נחום לנגנטל: לסיעת ש"ס יש מכסה של הצעות רגילות לסדר יום.
נחום לנגנטל: זו בדיוק המתכונת להצעה רגילה לסדר היום.
משולם נהרי: אותך זה לא מזעזע?
נחום לנגנטל: זה מאד מזעזע, לכן אני מציע הצעה רגילה.
משולם נהרי: לא אכפת לך שהחינוך פושט את הרגל?
משולם נהרי: לך לא אכפת שילדים בני 8 מהמרים יום יום?
נחום לנגנטל: אדוני סגן השר לשעבר, תאמין לי שזה מאד מטריד אותי.
נחום לנגנטל: אני מציע לך, יו"ר סיעת ש"ס נמצא פה שייתן לך הצעה רגילה.
משולם נהרי: אני עושה את זה מפני שאני לא יכול לישון בלילה.
סאלח טריף: יש לו פתרון.
סאלח טריף: אני לא מוכן שתתייחס כאן כך, אני מכבד אותך, יש לו פתרון בשבילך.
יאיר פרץ: אושרה לי הצעה לסדר מחר שצריכה לעלות בנושא תחקיר של שירות התעסוקה, אני מוריד את ההצעה ומעלה את ההצעה של חבר הכנסת נהרי.
סאלח טריף: ואנחנו כאן בוועדה ממליצים ליו"ר לקבל את זה ויהיה לך הפתרון.
סאלח טריף: הוא מוותר מסיעתו.
סאלח טריף: עם כל הכבוד, יש לנו אחריות ואישרנו כבר את הנושא של חבר הכנסת דרוקמן, בנושא אנטישמיות נושא החשוב לכולנו וחשוב שאישרנו.
סאלח טריף: הנושא השני שאני מבקש לאשר כדי לא להעמיס על הכנסת, ואני פונה אליכם באחריות שלא נשחק עם זה, אחרת אני לא אעשה הצבעה.
אליעזר זנדברג: יש גם ערעור לחבר הכנסת פריצקי.
סאלח טריף: אתה לבד?
יוסף יצחק פריצקי: אני אילן וחבר הכנסת ליצמן.
משה גפני: תביא להצבעה
סאלח טריף: אני לא רוצה להביא להצבעה, תעשו מה שאתם רוצים.
יוסף יצחק פריצקי: אתה נגד חבר הכנסת ליצמן?
סאלח טריף: חבר הכנסת פריצקי, אני אדאג לך בשבוע הבא בעניין הזה.
משה גפני: תביא להצבעה.
סאלח טריף: זה טוב שאנחנו מבינים אחד את השני ונוהגים באחריות.
יוסף יצחק פריצקי: תביא את זה בשבוע הבא.
אליעזר זנדברג: חבר הכנסת טיבי לא הגיע בגלל שהוא ברמאדן, שלא יהיה מצב שאתה לא אישרת למישהו כי הוא לא הגיע, אולי אפילו להרים לו טלפון.
סאלח טריף: לגבי חבר הכנסת טיבי, אני לוקח על גבי כל טענה.
סאלח טריף: ספקתי את רצונך?
משה גפני: אני עומד נפעם מול הגנתו של חבר הכנסת זנדברג משינוי.
סאלח טריף: אני מצביע רק על הערעור של חבר הכנסת אליהו סוויסה.
סאלח טריף: שלום לך חבר הכנסת טיבי, לקחתי על גבי כל טענה לגביך.
יאיר פרץ: אל תדבר מילה, תפסיד הכל.
סאלח טריף: ברוח טובה זו, ואחרי שחבר הכנסת טיבי בא מהאיפטר , אנחנו צמים בעל כורחנו ושלא מרצוננו, השם יעזור לנו, נצביע על ערעורו של חבר הכנסת סוויסה .
סאלח טריף: אני מודה לכולם ונועל את הישיבה.
סאלח טריף: הנושא הראשון בסדר יומנו הוא בקשה לרוויזיה על קביעת ועדת החוקה, חוק ומשפט לדיון בהצעת חוק סדר הדין הפלילי (נוסח משולב)(תיקון – העברת חומר החקירה לתובע ללא כל המלצה), התש"ס-2000, של חבר הכנסת דוד אזולאי וקבוצת חברי כנסת.
יגאל ביבי: עניינים שקשורים למשטרה צריכים להיות נדונים בוועדת הפנים ואיכות הסביבה.
סאלח טריף: רשות הדיבור לחבר הכנסת דוד אזולאי.
דוד אזולאי: אדוני היושב ראש, ועדת הפנים ואיכות הסביבה דנה בכל הנושאים שקשורים למשטרה לכן אני מבקש שגם הצעת החוק הזאת תועבר לדיון בוועדת הפנים ואיכות הסביבה.
ארבל אסטרחן: חוק סדר הדין הפלילי נדון בוועדת החוקה, חוק ומשפט, שם דנים בכל הפרוצדורה שקשורה להליכים.
סאלח טריף: רבותיי, העניין ברור ואני מעמיד להצבעה את הבקשה לרוויזיה.
ראובן ריבלין: אני סבור שהנושא הזה לא יכול להיות נדון אלא בוועדת החוקה, חוק ומשפט, יחד עם זאת אני אצביע יחד עם חבר הכנסת אזולאי.
סאלח טריף: חבר הכנסת ריבלין, אני משחרר אותך מחובה פוליטית.
סאלח טריף: חבר הכנסת אזולאי הוא החבר הכי טוב שלי - - -
אופיר פינס-פז: אני מוכן לשכנע את חבר הכנסת אמנון רובינשטיין להקדים את החוק שלו בדיונים בוועדת החוקה, חוק ומשפט.
דוד אזולאי: אדוני יושב ראש הישיבה, אני מבקש אותך להעמיד את הבקשה לרוויזיה להצבעה.
סאלח טריף: בעד – 5 נגד - 5 הבקשה לרוויזיה לא התקבלה.
סאלח טריף: אנחנו עוברים לנושא הבא בסדר יומנו - בקשה להקדמת הדיון בהצעת חוק של חבר הכנסת אופיר פינס-פז.
סאלח טריף: בקשה להקדמת הדיון בהצעת חוק של חבר הכנסת א' פינס-פז
סאלח טריף: חבר הכנסת אופיר פינס-פז מבקש לשחרר מחובת הנחה הצעת חוק יסוד: מדינת ישראל.
סאלח טריף: רשות הדיבור לחבר הכנסת פינס-פז.
אופיר פינס-פז: אדוני היושב ראש, היום עולות לדיון שתי הצעות חוק, של לימור לבנת ושל מיכאל קליינר, שהן הצעות דומות אם כי בהחלט לא זהות, שמדברות על חוק יסוד: מדינת ישראל.
אופיר פינס-פז: מדינת ישראל לא הגדירה אף פעם את עצמה בחוק יסוד - - -
סאלח טריף: האם מדובר על קריאה טרומית?
אופיר פינס-פז: אני מבקש שאם כבר הכנסת אמורה לדון בחוקים שלהם, שהיא תדון גם בחוק שלי.
אופיר פינס-פז: לא הייתי מבקש פטור מחובת הנחה של הצעת החוק שלי אם החוקים של חברי הכנסת לבנת וקליינר לא היו מועלים היום לדיון במליאה.
סאלח טריף: אני מעמיד להצבעה את הבקשה של חבר הכנסת אופיר פינס-פז לשחרר מחובת הנחה הצעת חוק יסוד: מדינת ישראל.
סאלח טריף: הבקשה לפטור מחובת הנחה אושרה.
סאלח טריף: כאמור, הבקשה לפטור מחובת הנחה אושרה.
סאלח טריף: נעבור לנושא הבא בסדר היום שלנו – פניית חבר הכנסת מאיר שטרית בנושא: הוותק לעוזרים הפלרמנטריים.
סאלח טריף: להזכירכם, זה דיון שני שאנחנו מקיימים בבקשתו של חבר הכנסת מאיר שטרית בנושא הוותק לעוזרים הפרלמנטריים.
מאיר שטרית: אני מבקש אותך להעמיד את הבקשה שלי להצבעה.
סאלח טריף: קודם שאני אעמיד את הבקשה להצבעה אני רוצה שהחברים שנוכחים כאן ידעו על מה הם מצביעים.
סאלח טריף: למי שלא היה בדיון הקודם אני מבקש להבהיר שחבר הכנסת מאיר שטרית ביקש שהעוזרים הפרלמנטריים שיש להם ותק בכנסת, ובעקבות מסקנות ועדת גלנור התחילו לעבוד מאפס ותק, וכל הוותק נמחק להם, - הוותק שלהם יוחזר להם.
סאלח טריף: שאלתי את חבר הכנסת שטרית אם העניין נהוג בהסכמים דומים באוצר והוא השיב לי: כן.
סאלח טריף: בדקנו את העניין ומצאנו שהוא, אכן, צודק - - -
אלי בן-מנחם: מה צריך לבדוק?
סאלח טריף: יש החלטות של ועדת הכנסת שמשמעותן מתבטאת בתקציב ומן הראוי שכאשר אתם מחליטים – שגם תדעו מה קורה.
סאלח טריף: מדובר על 19 עוזרים פרלמנטריים ועלות התוספת שבה מדובר היא סדר גודל של כ-270 אלף שקלים.
מאיר שטרית: עלות שנתית.
סאלח טריף: הבקשה של חבר הכנסת מאיר שטרית צודקת ואני מעמיד אותה להצבעה אבל קודם לכן אני מעביר את רשות הדיבור לגב' ארבל אסטרחן.
ארבל אסטרחן: בעקבות הישיבה הקודמת שהוועדה הזאת קיימה היא ביקשה להבהיר איזשהו נושא ואני מבקשת לומר לנוכחים שמדובר על עוזרים פרלמנטריים בעלי השכלה, וההצבעה שעכשיו היושב ראש יכריז עליה היא בקשר לשאלה האם להחיל עליהם את תנאי הוותק.
ארבל אסטרחן: מדובר הן בהשכלה אקדמית והן בהשכלה אקוויוולנטית לגביה, גם לגבי עוזרים פרלמנטריים דתיים - - -
סאלח טריף: הוותק לא ייחשב פעמיים בשום מקרה.
סאלח טריף: כאמור, אני מעמיד את בקשתו של חבר הכנסת מאיר שטרית, להצבעה.
סאלח טריף: בקשתו של חבר הכנסת מ' שטרית אושרה פה אחד.
סאלח טריף: כאמור, בקשתו של חבר הכנסת מאיר שטרית התקבלה.
סאלח טריף: אנחנו עוברים לנושא הבא בסדר היום – רוויזיה על קביעת ועדת החוקה, חוק ומשפט לדיון בהצעת חוק יסוד: משק המדינה (תיקון – אי קבלת חוק התקציב), הצעת חוק של חברי הכנסת עמיר פרץ ומשה גפני.
סאלח טריף: רוויזיה על קביעת ועדת החוקה, חוק ומשפט לדיון בהצעת חוק יסוד: משק המדינה (תיקון – אי קבלת חוק התקציב), הצעת חוק של חברי הכנסת ע' פרץ ומ' גפני
סאלח טריף: ביום 11 בדצמבר הוחלט להעביר את הצעת חוק יסוד: משק המדינה (תיקון – אי קבלת חוק התקציב), של חברי הכנסת עמיר פרץ, משה גפני וקבוצת חברי כנסת, לדיון בוועדת החוקה, חוק ומשפט.
סאלח טריף: חבר הכנסת גפני ביקש רוויזיה - - -
ראובן ריבלין: מה הוא רוצה להשיג בבקשת הרוויזיה?
עמיר פרץ: אדוני היושב ראש, לפני מספר דקות קיימתי שיחה עם יושב ראש הקואליציה חבר הכנסת אופיר פינס-פז וקודם שתעביר אליו את רשות הדיבור אני מבקש לומר שלצערי הרב נמלחתי בדעתי.
עמיר פרץ: חשבתי שלאור המצב הפוליטי אין טעם לסבך את הדברים עוד יותר אלא שהסתבר שדווקה המצב הפוליטי החדש שנוצר הופך את הצעת החוק הזאת להרבה יותר רלוונטית מבחינת הכנסת.
עמיר פרץ: מה הצעת החוק אומרת?
עמיר פרץ: היא אומרת שכל אותן החלטות תקציביות שהתקבלו ערב התקציב והיו צמודות לתקציב – תתחלקנה אחד חלקי שתים עשרה.
עמיר פרץ: כיוון שאין סיכוי שיהיה תקציב - - -
ראובן ריבלין: על מה אתה מבקש רוויזיה?
עמיר פרץ: אני מבקש אותך לאפשר לי לסיים את דבריי.
עמיר פרץ: נוהגים לומר שזה חוק עבור החרדים אבל לא היא.
עמיר פרץ: זה לא חוק לחרדים.
עמיר פרץ: משרד הקליטה, לדוגמה, קיבל 40 מיליון שקלים לעולים והעניין הזה נמחק כיוון שאחד חלקי שתים עשרה לא חל עליו.
עמיר פרץ: משרד הבריאות קיבל עבור תרופות 160 מיליון שקלים וגם זה נמחק.
עמיר פרץ: מעונות לילדים במצוקה היו אמורים לקבל 180 מיליון שקלים למשרד העבודה והרווחה נמחקו גם הם - - -
סאלח טריף: מה בקשר להחלטה לגבי הסקטור הערבי?
עמיר פרץ: מליאת הכנסת החליטה שהנושא הזה יידון בוועדת העבודה והרווחה, יושב ראש ועדת החוקה, חוק ומשפט ערער על ההחלטה הזאת וביקש - - -
סאלח טריף: יושב ראש ועדת העבודה והרווחה הסכים.
עמיר פרץ: אם יושב ראש האופוזיציה ויושב ראש הקואליציה יכריזו - - -
יגאל ביבי: אני מציע להעביר את הנושא לדיון בוועדה משותפת - - -
עמיר פרץ: אנחנו מבקשים שהדיונים בחוק הזה יתקיימו עד 31 בדצמבר, אחרת לא יהיה טעם לחוק - - -
עמיר פרץ: כיוון שאחד חלקי שתים עשרה לא חל על כל ההקצבות - - -
סאלח טריף: 31 בינואר גם טוב.
מאיר שטרית: הכנסת נשארת.
עמיר פרץ: התיקצוב למעונות יום, לדוגמה, לא יהיה - - -
סאלח טריף: חבר הכנסת ליצמן, אנחנו לא מקיימים עכשיו דיון.
עמיר פרץ: 160 אלף שקלים לתרופות לא יהיו.
עמיר פרץ: תקציב לפנימיות נוער במצוקה גם הם לא יתפסו.
עמיר פרץ: כי חוק יסודות התקציב אומר שאחד חלקי שתים עשרה לא כולל את הנספחים.
עמיר פרץ: זאת אומרת שכל ההודעות של שר האוצר, לא חלות.
עמיר פרץ: עקרונית אין לי בעיה אם אתם רוצים להעביר את הנושא לדיון בוועדה משותפת.
סאלח טריף: רשות הדיבור לגברת ארבל אסטרחן.
ארבל אסטרחן: אני מבקשת להדגיש באזניכם כי מדובר על חוק יסוד: משק המדינה, וחוק יסוד, להזכירכם, נדון אך ורק בוועדת החוקה, חוק ומשפט, ולא בוועדה משותפת.
יגאל ביבי: אני מציע להעביר את הצעת החוק לדיון בוועדה משותפת.
סאלח טריף: אני מעמיד להצבעה את הבקשה לרוויזיה - - -
ראובן ריבלין: למה אתם קוראים לחוק הזה חוק יסוד?
ראובן ריבלין: תקראו לו חוק, בלי המילה: יסוד.
עמיר פרץ: אני מוכן לשנות את השם.
סאלח טריף: בעד – 5 נגד – 3 הבקשה לרוויזיה לא התקבלה.
סאלח טריף: הרוויזיה התקבלה.
סאלח טריף: אם כך נצביע עכשיו על החוק.
יולי יואל אדלשטיין: מה עומד נגד מה?
ראובן ריבלין: האם הוחלט להעביר את החוק לוועדה משותפת?
סאלח טריף: מדובר על ועדה משותפת - - -
מאיר שטרית: אם זאת לא תהיה ועדה משותפת - אני אצביע נגד.
אופיר פינס-פז: ועדה משותפת בראשות חבר הכנסת אמנון רובינשטיין.
אלי בן-מנחם: זה לא יתקבל.
אופיר פינס-פז: למה שזה לא יתקבל?
קריאות: בראשות רובי ריבלין.
סאלח טריף: הוא חבר בוועדת החוקה, חוק ומשפט?
סאלח טריף: אם כך זאת תהיה ההמלצה שלנו.
אלי בן-מנחם: למה זאת צריכה להיות ההמלצה שלנו?
אלי בן-מנחם: אנחנו יכולים כבר עכשיו לקבוע את העובדה הזאת.
סאלח טריף: אם כך אנחנו מדברים על ועדה משותפת של ועדת החוקה, חוק ומשפט וועדת העבודה, הרווחה והבריאות - - -
סאלח טריף: אני מעמיד להצבעה את הבקשה להעביר את הדיון בהצעת חוק היסוד לוועדה משותפת, בראשותו של חבר הכנסת רובי ריבלין.
סאלח טריף: הוועדה המשותפת תהיה בת שמונה חברים, ארבעה מכל ועדה - - -
עמיר פרץ: וחבר אחד מוועדת הכנסת.
עמיר פרץ: יהיו בוועדה תשעה חברים.
עמיר פרץ: אפשר אפילו לקבוע שני חברים מוועדת הכנסת.
סאלח טריף: אם כך אנחנו קובעים שבוועדה המשותפת יהיו חברים גם שניים מוועדת הכנסת.
ארבל אסטרחן: ועדה משותפת לשתי הוועדות בלבד.
סאלח טריף: הסעיף הראשון בסדר יומנו עניינו המלצה למינוי סגן ליושב ראש הכנסת מטעם סיעת המפד"ל.
סאלח טריף: רשות הדיבור לחבר הכנסת שאול יהלום, בבקשה.
שאול יהלום: אנחנו מבקשים להוציא את חבר הכנסת נחום לנגנטל, ולהכניס במקומו את חבר הכנסת יגאל ביבי כסגן יושב ראש הכנסת מטעם סיעת המפד"ל.
סאלח טריף: אני מעמיד את בקשתה של סיעת המפד"ל להצבעה.
סאלח טריף: בלא מתנגדים ובלא נמנעים אני קובע כי הבקשה של סיעת המפד"ל אושרה.
אליעזר זנדברג: אדוני יושב ראש הישיבה, האם יהיה פה דיון השבוע בקשר לתאריך פיזור הכנסת?
סאלח טריף: נשיאות הכנסת צריכה לפנות אלינו בעניין זה.
דוד לב: כנראה שבשבוע הבא תתקיים ישיבה בעניין הזה.
עבד-אלמאלכ דהאמשה: ביום רביעי תהיה ישיבה שאני מתנגד לה בגלל החג ואני מבקש שיושב ראש הישיבה ישקול אם לקיים אותה ביום רביעי או ביום חמישי - - -
שאול יהלום: מה שאני כבר יכול לומר לך הוא שביום שני היא לא תתקיים.
סאלח טריף: נקיים אותה ביום חמישי.
סאלח טריף: הצעת חוק הכנסת (תיקון מס' 15)(ישיבת הפתיחה של הכנסת), התשס"א-‏2000
את המילים: רשות הדיבור לגב' ארבל אסטרחן.
בתיקון לחוק יסוד: כעת באים להתאים את חוק הכנסת, בהוראות חוק היסוד שלו, ולקבוע: "(1) בסעיף קטן (א), במקום "זקן חברי הכנסת" יבוא "הוותיק שבחברי הכנסת" ובסופו יבוא "בסעיף זה, "ותיק" – כהגדרתו בסעיף 13 לחוק יסוד: הכנסת.
בתיקון לחוק יסוד: "; (2) בסעיף קטן (ב), במקום "זקן חברי הכנסת" יבוא "הוותיק שבחברי הכנסת"; (3) בסעיף קטן (ג), במקום "זקן חברי הכנסת" יבוא "הוותיק שבחברי הכנסת".
בתיקון לחוק יסוד: ".
סאלח טריף: כאמור, חוק היסוד עבר, ועכשיו אנחנו מדברים על אישור חוק הכנסת כדי להכינו לקריאה שנייה ולקריאה שלישית.
סאלח טריף: במקביל יש הוראה בתקנון הכנסת שגם נוגעת לזקן חברי הכנסת ואשר מוצע לבטל אותה כיוון שחוק היסוד מדבר על כך במפורש.
סאלח טריף: סעיף 4 לתקנון קובע ש"עד לבחירת יושב ראש הכנסת ימלא זקן חברי הכנסת שאינו שר או סגן שר, את תפקידו של היושב ראש", ואילו אנחנו קבענו בחוק היסוד שהוא לא יהיה זקן חברי הכנסת אלא שעד לבחירת יושב ראש הכנסת ימלא את מקומו הוותיק שבין חברי הכנסת.
עבד-אלמאלכ דהאמשה: ואם יש שני ותיקים?
ארבל אסטרחן: הגדרנו זאת בחוק היסוד – מי שתקופת כהונתו בכנסת היא הארוכה ביותר ברציפות או שלא ברציפות, ומבין בעלי ותק שווה – המבוגר שבהם.
בנימין אלון: ואם הוא לא מעוניין, - הבא אחריו בוותק?
סאלח טריף: מדוע שהוא לא יהיה מעוניין?
סאלח טריף: מדובר על עניין של כבוד - - -
בנימין אלון: היו דברים מעולם.
בנימין אלון: להזכירכם, שמעון פרס.
עבד-אלמאלכ דהאמשה: במקרה כזה - הבא אחריו ימלא את התפקיד.
בנימין אלון: גם אם זה לא כתוב?
ארבל אסטרחן: אנחנו לא עוסקים בסוגייה הזאת כרגע.
סאלח טריף: לא צריך להכניס את העניין הזה לכאן כרגע בכלל כדי לא לפתוח פתח למשהו שלא התכוונו אליו.
סאלח טריף: אני מעמיד להצבעה את ההצעה לאשר את הצעת החוק לקריאה שנייה ולקריאה שלישית, וגם את תיקון התקנון.
סאלח טריף: ההצעה לאשר את הצעת החוק לקריאה שנייה ולקריאה שלישית וגם את תיקון התקנון, התקבלה.
סאלח טריף: אני מבקש אתכם לפטור את הצעת החוק מחובת הנחה.
בנימין אלון: אני מבקש להגיש הסתייגות לשם החוק.